Suna, Wayde is waardige rolmodelle | Netwerk24
Deur Jeanette Snyman, Somerset-Wes 10 Julie 2017 07:45
Suna Venter en Wayde van Niekerk – albei hierdie pragtige jongmense is 'n toonbeeld van "die goeie wedloop voltooi".
Venter is 'n ikoon wat haar ­lewe veil gehad het vir 'n etiese bedeling. Sy was só beginselvas dat nie eens fisieke en emosionele teistering haar van koers kon bring nie. Sy het gesterf vir die vryheid van spraak.
Om verder nie eens te praat van die wonderlike eienskap om uit te reik na vlugtelingkinders in ver lande nie. Min mense is op só 'n jong leeftyd al só ingestel op ander se ellende.
Van Niekerk is weer 'n toonbeeld van toewyding en nederigheid. Eienskappe wat hom gedra het tot die hoogtes wat hy bereik het. Hy is so koel soos 'n komkommer met sy vlugtige voete vierkant op moeder aarde. Wat 'n atleet – die beste wat die land nog opgelewer het.